Το Local SEO είναι η βελτιστοποίηση της ιστοσελίδας/e-Shop μας στις αναζητήσεις «τοπικού χαρακτήρα». Για παράδειγμα, ας υποθέσουμε ότι έχουμε μια επιχείρηση με παιδικά ρούχα στο Γαλάτσι. Αυτή η επιχείρηση είναι νέα και διαδικτυακά έχει πολλούς ανταγωνιστές! Κάθε φορά που κάποιος αναζητεί «παιδικά ρούχα» δεν εμφανίζεται ούτε στην 3η σελίδα των αποτελεσμάτων της Google. Αυτό δεν σημαίνει όμως ότι κάθε νέα επιχείρηση είναι καταδικασμένη να πατώσει στα αποτελέσματα αναζήτησης. Για να μπορέσει να γίνει ανταγωνιστική λοιπόν, θα πρέπει να βελτιώσει το e-Shop της με κάποιες τεχνικές Local SEO, που πρακτικά αυτό που θα κάνουν είναι να την βοηθήσουν να εμφανιστεί ψηλά στα αποτελέσματα της περιοχής της, δηλαδή το Γαλάτσι. Άρα, όταν κάποιος αναζητήσει «παιδικά ρούχα Γαλάτσι» να εμφανιστεί ψηλά και να προβληθεί περισσότερο από τι πριν. Τα αποτελέσματα του Local SEO μπορεί να σας εκπλήξουν!